- પશુ પ્રજનન, સ્વાસ્થ્ય અને પોષણમાં અદ્યતન ટેક્નોલોજી અપનાવીને ઉત્પાદકતામાં વધારો કરવા સાથે બાયોટેક્નોલોજી મહત્વપૂર્ણ ભૂમિકા ભજવી શકે છે. પશુપાલનમાં વર્ષો અગાઉ બાયોલોજીકલ સાધનોનો ઉપયોગ કરવામાં આવતો હતો પરંતુ ખર્ચ, તકનીકની જટિલતા, પ્રશિક્ષિત માનવશક્તિ અને ઇન્ફ્રાસ્ટ્રકચર ઉપલબ્ધ નહીં હોવાના કારણે બાયોટેક્નોલોજીકલ સાધનોનો સંપૂર્ણપણે ફાયદો ઉઠાવી શકાયો નથી. પશુપાલનમાં બાયોટેક્નોલોજીના વ્યાપક ઉપયોગ માટે સતત પ્રયાસોની આવશ્યકતા છે. એમ નેશનલ ડેરી ડેવલપમેન્ટ બોર્ડ-એનડીડીબીના ચેરમેન દિલીપ રથે આણંદમાં ડો.કુરિયન ઓડિટોરિયમ ખાતે આયોજિત વર્કશોપમાં મુખ્ય વક્તવ્ય આપતાં જણાવ્યું હતું.